NaiveNeuron/SloPal huggingface dataset:
V. Veteška, podpredseda NR SR: (2006-02-07):
Ako prvý pán Cuper. J. Cuper, poslanec: Ďakujem, pán predsedajúci a pán podpredseda, pardon, prvý podpredseda. Chcem pánovi Lintnerovi povedať, že na Slovensku už to chodí tak, že keď sa chce niečo farbiť naružovo a ono to naozaj ružové nie je, tak to ide z človeka veľmi ťažko. Pán Lintner to skúšal teraz. Pán Lintner, chcem vám povedať, v prvom rade chcem vám pripomenúť, že reforma, toto slovo aj u mňa vyvoláva niekedy zmiešané pocity, pretože za komunizmu, ak sa reformovali ceny smerom hore, a to nikdy nie smerom dole, tak nikdy sa nehovorilo o zvyšovaní, ale o úprave. Teraz, keď sa všetko váľa na bedrá obyčajného smrteľníka, tak sa hovorí o reforme, a nie o tom, že sa niečo nakladá tomu človeku, obyčajnému slovenskému, alebo tento pojem, by sme povedali, každému z našich spoluobčanov príliš veľa. Tak je to naozaj nie o princípe reciprocity ani vzájomnosti, ale o princípe recipročného altruizmu, že ja musím prispievať na zdravotníctvo preto, lebo môžem čakať, že zajtra ochoriem ja – a to je výsostne ľudský a humánny princíp, čo nás odlišuje od zvierat. Ale vy ste povedali, že systém produkoval 7 mld. Chcem vám iba povedať, že privatizácia Východoslovenských železiarní U. S. Steelom „ušetrí“ tomuto štátu na daniach každý rok 6 až 7 mld. v cenách, ktoré boli ešte v roku... (Prerušenie vystúpenia časomierou.)
P. Hrušovský, podpredseda NR SR: (2001-09-07):
Prosím pánov poslancov, aby sa dostavili do rokovacej sály. Budeme hlasovať o prerokúvanom návrhu zákona. Páni poslanci, pristúpime k hlasovaniu. Prosím pána spoločného spravodajcu, aby uvádzal teraz jednotlivé návrhy na hlasovanie, najskôr návrhy, ktoré sú súčasťou spoločnej správy, tak ako ju uviedol na úvod prerokúvania tohto bodu programu. Nech sa páči, pán poslanec.
Glück, Richard, poslanec NR SR (2024-06-13):
Ďakujem pekne. Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre verejnú správu a regionálny rozvoj. Ďalej, že za gestorský výbor určuje ústavnoprávny výbor s tým, aby výbory prerokovali návrhy zákona do 6. septembra 2024 a gestorský výbor do 9. septembra 2024.
Hrnčiar, Andrej, podpredseda NR SR (2016-12-08):
Ďakujem. Vyhlasujem všeobecnú rozpravu za skončenú. V záverečnom slove chce reagovať pani ombudsmanka.
Hort, Milan, podpredseda NR SR (2010-09-07):
Ďakujem pekne, pán podpredseda. A teraz dávam slovo spravodajcovi, ktorého určil navrhnutý gestorský výbor pre hospodárstvo, výstavbu a dopravu pánovi poslancovi Lászlóvi Solymosovi. Nech sa páči.
Bugár, Béla, doterajší podpredseda NR SR (2012-04-04):
Branislav Škripek.
Paška, Pavol, predseda NR SR (2013-02-05):
Hlasujeme. (Hlasovanie.) 142 prítomných, 81 bolo za, 61 sa zdržalo. Návrh sme schválili.
Zajac, Pavol, poslanec NR SR (2013-12-18):
Miroslav Kadúc... (Prerušenie vystúpenia predsedajúcim.)
T. Cabaj, poslanec: (2004-11-02):
Takže musíme hlasovať a doteraz nikdy sme nehlasovali v negatívnom, ale v pozitívnom zmysle slova. Bez ohľadu na to, aké sú tie ostatné vyjadrenia alebo odporúčania.
J. Liška, minister obrany SR: (2005-12-13):
Vážený pán predsedajúci, prosím vás, aby ste vyslovili súhlas s navrhovaným vyslaním, vážené panie poslankyne, vážení páni poslanci.
Šeliga, Juraj, podpredseda NR SR (2020-10-13):
Pán poslanec Kremský.
R. Madej, poslanec: (2003-07-03):
Tak naberám predsa odvahu a sťahujem v zmysle § 95 svoj návrh novely zákona o životnom minime ako predkladateľ späť a dúfam, že sa to vyrieši pri hlasovaní o vládnom návrhu zákona. Ďakujem pekne. (Potlesk.) Z. Martináková, podpredsedníčka NR SR: Ďakujem vám pekne, pán poslanec. Opäť ako členka sociálneho výboru môžem vás ubezpečiť, že návrh, na ktorom vám záleží, určite schválime. (Reakcie z pléna.) Pokračujeme prvým čítaním o vládnom návrhu zákona o sociálnom poistení . Vládny návrh zákona ste dostali ako tlač 283. Návrh na jeho pridelenie na prerokovanie výborom máte v rozhodnutí pod č. 274. Prosím pána ministra práce, sociálnych vecí a rodiny Ľudovíta Kaníka, aby návrh pred poslancami odôvodnil.
Bašistová, Alena, poslankyňa NR SR (2016-03-23):
Sľubujem. (Potlesk.)
J. Šimko, poslanec: (2005-11-08):
V čl. I v bode 17 v nadpise § 16a sa slová „1. septembra 2005“ nahrádzajú slovami „1. januára 2006“. Ďalej v čl. I v bode 17 v § 16a ods. 1 sa slovo „augusta“  nahrádza slovom „decembra“. Tretia zmena. V čl. I v bode 17 v § 16a ods. 2 sa slovo „augusta“ nahrádza slovom „decembra“. A štvrtá zmena. Čl. III znie: „Tento zákon nadobúda účinnosť 1. januára 2006 okrem čl.  I bodu 12, ktorý nadobúda účinnosť 1. júla 2006.“ Je to teda zmena účinnosti zákona, pretože pôvodná účinnosť nie je reálna. Ustanovuje sa teda nový termín nadobudnutia účinnosti zákona od januára budúceho roku s tým, že  ustanovenie o zmene mechanizmu platby za náklady súvisiace so záchrannou akciou sa z praktických dôvodov posúva na neskorší termín. Preto sú teda aj tie upravené termíny v prechodných ustanoveniach. Ďakujem.
P. Hrušovský, predseda NR SR: (2005-07-06):
V. Ďaďo, poslanec: Pán kolega, vedel som a viem, že ste veľmi dobrý a chcete byť priateľ pána predsedu vlády a že by ste pre to obetovali aj predsedu vlastného poslaneckého klubu, ale že ste taký dogmatik, to som teda skutočne nevedel. Keby ste sa postavili doma, roztiahli nohy a ruky, tak je z vás hotový strašiak. Pretože vy ste nepochopili ani jednu vec, že aj kofy na trhu v roku 1990, keď sa báli predávať červené jabĺčka, tak dnes ich predávajú. A vy tu strašíte komunizmom miesto toho, aby ste obhajovali svojho premiéra. Ja vám nebránim váš názor, je tu pluralitná spoločnosť, môžete si robiť, čo chcete, ale nehovorte od veci a neútočte na niekoho, kto sa vôbec nezapojil do danej debaty. Hovoríte o nejakom priateľstve so Spojenými štátmi. Nikto, ani komunisti nechcú vojnu ani nepriateľstvo, ale pýtam sa vás, keď ste tak dogmaticky chytrý, na tie Spojené štáty, je správne, že každá republika a každý suverénny štát by si nemal dovoliť zasahovať do svojich záležitostí? Viete vy, pán kolega, kto je financovaný alebo ako je financovaný FOCUS? Že je financovaný z daňových poplatníkov Spojených štátov amerických? Viete o tom, že tak to je aj s Alianciou fair play? Aj s Transparency International? Viete vy o tom, že to je aj Nadácia Pontis a Človek v ohrození? A čítali ste správu International Republican Institute, ktorá verejne hovorí o tom, že podporuje túto vládu? A ak chcete strašiť, tak strašte, ale radšej by som vám odporúčal do budúcna, keby ste sa vecne venovali tým problémom, ktoré sú tu, a nehovorili o komunistoch, keď vám to ani neprísluší, pretože ani neviete, o čom tárate.
Mihál, Jozef, poslanec NR SR (2017-04-07):
No, pán generálny riaditeľ, skúste nám niekedy prezradiť, že koľko z tých plus pomaly 200-tisíc nových zamestnancov má vymeriavací základ na úrovni povedzme 50 eur mesačne, 100 eur mesačne a podaktorí aj 230 euro mesačne. Viete, ja totižto, znova to opakujem, dosť rotujem po Slovensku aj v pondelok vyrážam na 3-4 týždňové turné a veľmi rád hovorím ľuďom, ktorí ma prídu počúvať na nejakú-tú akciu, že tak ste nastavili daňový, tak ste nastavili odvodový systém, že dnes sa napríklad konateľovi, spoločníkovi v eseročke oplatí akože zamestnať v pracovnom pomere za 50 eur, pretože, aby som to dlho nekomentoval, je to jednoducho daňovo, odvodovo veľmi výhodné. Takže vám do, vám do štatistík naskakujú takíto kvázi zamestnanci, ktorí v skutočnosti žiadnymi novými zamestnancami nie sú. No a ďalej si zoberme, že boli časy, keď tu bolo 600-tisíc dohodárov, teraz je ich, pokiaľ viem, menej ako 300-tisíc. Čiže to zase nie sú žiadni noví zamestnanci, len z dohodárov sa stali ľudia v pracovnom pomere, pretože napríklad dnes je výhodnejšie mať pracovný pomer. Je tam odpočítateľná položka pri zdravotných odvodoch. Ak voľakedy boli dohody odvodovo zvýhodnené, dnes je to úplne naopak. Čiže ľudia sa správajú ekonomicky pre nich výhodne, a preto tam pribudli ľudia v pracovnom pomere. No a keď už teda hovoríme o tom, že kto ako pribudol, tak niekedy prezraďte publiku, že koľko ubudlo živnostníkov. Bolo ich 250-tisíc za vlády Ivety Radičovej, dneska ich tam máte 180-tisíc.
Raši, Richard, poslanec NR SR (2015-12-11):
Ďakujem pekne, vážená pani predsedajúca. Pán premiér, úspech vám nikto neodpustí a aj dnes sa musíme biť s tým, že úspechy, ktoré táto vládna strana má, všetky strany opozície dokopy nevedia nejako zvládnuť a dávajú nezmyselné návrhy a po ministrovi Žigovi určite sa stihnú odvolávať ešte aspoň dvaja ministri a možno aj vy, pán premiér. Ale z môjho pohľadu to, čo sa tu dnes deje, je prejav politickej kómy opozície a ja verím, že voľby budú pre mnohých z vás, drahá opozícia, vykúpením a možnože nejakou milosrdnou politickou eutanáziou. A, vážený pán premiér, možno ešte jednu vec, škoda, že ste nepočuli predkladateľa návrhu, keď sa tu ukázalo to pravé slovenské, že zlodej kričal, chyťte zlodeja. Ďakujem pekne. (Potlesk.)
Vaľová, Jana, poslankyňa NR SR (2010-09-07):
Ďakujem veľmi pekne. No, to by si zaslúžilo aj rozpravu, keby nás pán predseda pustil, ako povedal, ale ostaneme pri faktickej. Tak, pán minister, vidím, že cesta na Zemplín vám eventuálne skutočne prospela. Tie dve opatrenia, ktoré ste navrhli, sú v poriadku. Úplne vôbec nič proti nim nenavrhujeme a dokonca vítame, samozrejme, že malým obciam je treba pomôcť, aby sa lepšie dokázali vysporiadať s takou katastrofou, aká bola na Slovensku, čiže s povodňami. Ale my sa teraz nebavíme o podstate a merite zákona, ale bavíme sa o legislatívnom skrátenom konaní, o procedúre. Lebo o tom sa budeme baviť teda neskôr. A čo sa týka procedúry, ste tam, sám ste priznali, ak by som tých 38 opatrení nechal a nedal by som ich do legislatívneho skráteného konania, nastal by tu chaos a by tu bola novela za novelou. Čím ste jasne priznali, že nechcete vlastne diskusiu, nechcete žiadne pozmeňovacie návrhy, nechcete vylepšiť vaše zákony. To znamená, že ste sa vyhli tomuto chaosu a veci, ktoré nie sú momentálne podstatou, alebo vlastne by nemali byť v skrátenom legislatívnom konaní, ste ich tam zaradili len preto, aby ten chaos nenastal. Neviem, čo je to chaos, ak niekto dá pozmeňovací návrh, ak niekto chce vylepšiť váš zákon, pre vás je to chaos? A ďalšia vec, čo ma zarazila vo vašom vystúpení, pretože ozaj tie opatrenia vítam, ste povedali, boli to vaši starostovia, nie naši, pán minister, vy delíte občanov Slovenskej republiky na vašich a našich? Kto je to? Aký je to občan, váš a náš? Čo to je? Ja si to neviem teda predstaviť, čo sú to vaši a naši. Takže budem veľmi rada, ak mi vysvetlíte, čo sú vaši a naši, pretože ja ľudí vidím schopných a neschopných, ľudí, ktorí sú šikovní a nešikovní a nie vaši a naši. Ďakujem.
Kollár, Boris, predseda NR SR (2021-10-19):
Ďakujem. Chce reagovať pán poslanec Borguľa? Ďakujem. Teraz v rozprave vystúpi pán poslanec Marian Kotleba. Nech sa páči, pán poslanec, máte slovo.
Blaha, Ľuboš, poslanec NR SR (2017-04-07):
Ďakujem pekne. Myslím si, že je najlepšou odpoveďou na ten hyenizmus opozície práve ten pokojný a vecný prístup, ktorý predviedol kolega Kéry. Viete, keď ja počúvam to moralizovanie od niektorých kolegov opozície, ale ani slovko o Borisovi Kollárovi. To si všimnite. Jediný empiricky tvrdý fakt, ktorý je preukázaný v tejto kauze, je to, že Boris Kollár laškoval perverzne, úchylne, deviantne s mladou drogovo závislou dievčinou, ktorá mala pätnásť rokov. Toto je jediný tvrdý fakt, že Boris Kollár je úchyl. Ale o tom ani slovko. Všimnite si to. Ani slovko. Opozícia kryje Kollára. Ja si to pamätám, tú televíznu diskusiu v TA3, kde tam boli celá, všetci lídri opozície a dobre že ešte nebúchali po pleci Kollára, že ty si taký chlapák. Však on je chlap, on môže. On môže zneužívať ako taký pedofil mladé dievčatá. Ale to je v poriadku! To, že on sa správa ako deviant, to je v poriadku! Ale najväčší problém je minister Richter, ktorý sa snaží dopátrať pravdy. A nemá náhodou ten istý postoj ako pani poslankyňa Blahová, lebo ona vo svojom blogu napísala, tak to musí byť pravda. Ona to dokonca vo svojom prejave povedala: Pravda je iba jedna. Tomuto, tomuto výroku naozaj musel tlieskať celý Islamský štát. Pretože všetci vieme, že pravdy sú rôzne a treba hľadať rôzne stanoviská. Tí konkrétni ľudia, ktorí písali listy, mali svoju pravdu. Tí, ktorí píšu Erikovi Tomášovi, majú svoju pravdu. Tí rodičia majú svoju pravdu a dokonca slečna Tamara, ktorú spomínal pán kolega Kéry, má tri pravdy za dva mesiace. Najskôr obviňovala tých, potom tých a nakoniec tých. Tak si vyberte. Ja, ja by som strašne chcel vedieť, páni kolegovia z opozície, ako sa vysporadúvate s touto nekonzistentnosťou niektorých tých klientov Čistého dňa. Ako je možné, že na jednej strane do poslednej bodky veríte listom niektorých klientov, ale pani Tamare alebo pani Simone neveríte. Tak potom povedzte, kto má pravdu? Iba tí, ktorí vám pomáhajú vo vašej nechutnej politickej hre. A to je tá špinavosť! Ďakujem. (Výkriky z pléna.)
Danko, Andrej, predseda NR SR (2016-06-07):
Ďakujem. Pán poslanec Igor Matovič.
Martvoň, Anton, poslanec NR SR (2015-05-15):
Ďakujem pekne, pán podpredseda, aj za objasnenie, čo je vlastne podstatou tohto zákona. Je rozdiel, keď má výrobok integrovanú súčasť, ktorá je patentovaná, a je rozdiel, ako to my navrhujeme, keď niekto do patentovanej integrovanej súčasti niečo umelo montuje pri dovoze alebo ešte predtým, ako to začne predávať, len aby to tak dlho nevydržalo, aby sa to čím skôr pokazilo. A to my riešime. To, že tu niekto spochybňuje, že či to bolo prijaté, alebo nie? Však mne sa najviac páči, že to spochybňuje človek, ktorý nevie po francúzsky a hovorí, že si dal anglický preklad. Pritom sú tu viaceré portály, ktoré to potvrdili, či už nemecké, či už české, či už slovenské, že jednoducho táto legislatíva bola v takomto zmysle prijatá. Čiže tu je niečo, s niečím my prichádzame, pán podpredseda, čo má mať preventívny účinok (reakcia z pléna), čo má mať preventívny účinok, a nie niečo, čo niekto tvrdí, že... (Prerušenie vystúpenia predsedajúcou.)
Kollár, Boris, predseda NR SR (2021-11-12):
S faktickou poznámkou ešte vystúpi pán poslanec Kučera.
Danko, Andrej, predseda NR SR (2019-06-19):
S reakciou pani poslankyňa Dubačová.
Pročko, Jozef, poslanec NR SR (2022-12-06):
Marián, každé tvoje jedno vystúpenie je o tom istom, každé jedno, ako je všetko zlé, ako sme všetko zničili, ako ideme zadlžovať rodiny, ako ideme zadlžovať naše deti. Marián, každé jedno tvoje vystúpenie nielen tu, ale keď sledujem tvoj facebook, tak to je čistá katastrofa. Ale toto robí teraz aj SaS-ka. Marián, toto je pomoc rodinám, rodinám. A ty namiesto toho, aby si pomohol rodinám, Marián, tak s biznis krídlom SMER-u, ktorí tie rodiny roky okrádali, si v jednom šíku a ideš odvolávať túto vládu. Marián, na tvojom mieste by som sa tak hanbil, ale tak hanbil, s kým si sa ty dal dokopy a celá SaS-ka, že toto je ten najväčší problém, prečo robíš túto populistickú, tieto populistické vystúpenia, ktoré nie sú o ničom inom len o tom, ako sa udržať, ako si urobiť dobrú politickú reklamu. Vedľa teba sa smejúci Krúpa je krásna vec. Preboha, on to, čo tu rozprával u nás o tom, ako je to všetko zlé, ako smeráci sú podlí, a teraz s tými podlými smerákmi je v jednom šíku Krúpa. No to je... tak toto mu, zo srdca mu blahoželám.
M. Kondrót, poslanec: (2006-10-19):
Ponúkam riešenie tohto problému, lebo podľa mňa súvisí s nevhodne nastavenými kompetenciami orgánov ústrednej štátnej správy... (Sústavný ruch v sále.)
Glváč, Martin, podpredseda NR SR (2019-09-13):
Ďakujem. Pán poslanec Heger.
P. Hrušovský, predseda NR SR: (2004-05-27):
(Hlasovanie.) 122 prítomných, 88 za, 33 sa zdržalo, 1 nehlasoval. Pozmeňujúci návrh pána poslanca Fica sme prijali. Ďalší návrh.
Matovič, Igor, poslanec NR SR (2015-06-30):
Pán predseda, o tomto návrhu bola veľmi plodná, obšírna rozprava a poprosím, aby ste dali hlasovať o posunutí tohto návrhu zákona do druhého čítania.
Jurinová, Erika, podpredsedníčka NR SR (2013-05-22):
Pani poslankyňa Vaľová, nech sa páči.
I. Radičová, poslankyňa: (2007-05-16):
Takže naozaj pred nami stojí nie ľahké zadanie, aké zvoliť kroky, aby k naplneniu takejto definície bolo možné pristúpiť. Nič viac a nič menej som ani ja vo svojom vystúpení nepovedala, len upozornenie, že to problém v týchto krajinách je, a vážny, a hľadajú riešenia. A to, čo my máme naozaj pred sebou, je, že v krajinách, kde sa používajú už rozhodnutia súdu, kde sú vypracované dokonca kritériá pre takéto rozhodnutia súdu, nás táto cesta určite čaká a budeme to musieť riešiť a máme to pred sebou. Napokon i ministerstvo práce, sociálnych vecí a rodiny konštatuje, že už dnes to bolo porušovaním zákona, napriek tomu sme nevedeli nájsť spôsob, ako mu zabrániť. Toto pred nami stojí ako hlavné zadanie. Preto i ten môj citát. Preto to zamestnanec vníma tak, že lepšie je chránený systémom poistenia ako Zákonníkom práce. Lebo systém poistenia je ľahšie vymáhateľný, teda všetko to, čo mu z neho vyplýva. To je celá poznámka. Tu nie je spor. Tu je len upozornenie, ako ísť ďalej. Ďakujem veľmi pekne.
Blanár, Juraj, podpredseda NR SR (2021-09-22):
Pán poslanec Štefan Kuffa s faktickou poznámkou.
Kamenický, Ladislav, poslanec NR SR (2014-11-26):
Pán predseda, budeme hlasovať o bodoch zo spoločnej správy 1 až 64, 66 až 191 s odporúčaním gestorského výboru schváliť.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 138 prítomných, 72 za , 66 sa zdržalo, pardon, proti, 66 sa zdržalo Návrh sme neschválili. Prosím ďalší návrh.
Kuffa, Štefan, poslanec NR SR (2021-11-04):
Tých 800-tisíc, ja ti to, za 50 % ti to predám. Teraz, nech sa páči, príď za mnou, sa hneď dohodneme. A taký Šudík, prosím ťa pekne, povedz to mimo, mimo pléna Národnej rady, toto, čo si tu povedal, tie lži. Ty sa venuj tým verejným domom. To je tvoja agenda. Bordelom sa venovať. Prosím vás pekne, to OĽANO, ste tu jak také stádo opíc. Myslím si, že Igor sa konečne dočkal toho, že takýchto má. Presne vás aj takto označil, užitoční hlupáci, to vám povedal váš predseda. A takých užitočných hlupákov, to tu potrebuje mať v pléne Národnej rady, ktorí odhlasujú všetko. My žijeme v regiónoch, 7,5-tisíc ľudí vy idete obrať o pracovné miesta. Vy idete obrať o pracovné miesta nielen ich, ale aj rodiny. My všetci prídeme... (Reakcia z pléna.) Nevyrušuj ma! (Reakcia z pléna.) Nevy... nevy... nevyrušuj ma! Nevy... ne... nevyrušuj ma! (Prerušenie vystúpenia predsedajúcim.)
Šeliga, Juraj, poslanec NR SR (2023-05-24):
Prepáč, pán predseda výboru, ale si to zlízneš. Ja, ja ti... ja vám vôbec nerozumiem v tej SaS-ke. A kľudne povedzte, že vy nerozumiete mne. Ty tu rozprávaš o rozpočtovej zodpovednosti a včera zatnete 600 mil.! A zároveň dneska povieš, že ľudia budú platiť viac! Však odkiaľ sa tie peniaze zoberú?! Ale dobre, nejak máš na to nejakú svoju... svoj konštrukt. A druhá vec je, že na moju jasnú otázku, že teda či stiahnete tú daňovú brzdu a ideme sa baviť aspoň o tom zákone o rozpočtovej zodpovednosti, aby sme vyriešili to, že sa tu nemusí urobiť 6-miliardový škrt, mi povieš, že však vlastne ekonomika a právo to rieši. Buď bude rozpočtové provizórium, alebo sa neschváli rozpočet, alebo nová vláda ho prerobí. Prepáč mi, Marián, toto mne pripomína ako plán s pládo... s pádom vlády. Ideme povaliť vládu, ideme povaliť vládu a potom sa uvidí. Potom chvíľu možno bude nová sedemdesiatšestka, potom už nebola 76 a potom to dospelo až do toho, že sme v situácii, že tu je úradnícka vláda. Ja tomuto nerozumiem. Lebo keby si mi aspoň povedal, že áno, jedna z ciest je tá, poďte dať dôveru vláde, ďalšia cesta je, poďte riešiť zákon o dlhovej brzde, pracovne ako sa nazýva, tak O. K. Lenže ty mi hovoríš, že vlastne všetko je vyriešené. No nie, nie je to vyriešené. A do toho čerešňa na torte je to, že mi začneš hovoriť, nám hovoriť o rozpočtovej zodpovednosti a potom vy schválite 600 mil. sekeru. To tiež nie je vyriešené. Tak ja neviem, či ja som blbý alebo je blbý niekto iný. A kľudne mi povedz, že som ja. Ja to pripúšťam, že tomu vôbec nemusím rozumieť. Len faktom je, že keď politici neurobia nič, tak buď tu bude pri šťastí rozpočtové provizórium, alebo rýchlo nová vláda, alebo ľudia prídu o škrt 6 mld. eur. Takto to čítam ja. Môžem sa v tom mýliť. Budem rád, keď mi to aj v rozprave vysvetlíš. Ďakujem pekne. (Potlesk.)
Jurinová, Erika, podpredsedníčka NR SR (2014-05-16):
Vyhlasujem všeobecnú rozpravu za skončenú. Chce sa k rozprave vyjadriť pán navrhovateľ? Nech sa páči, pán minister, máte slovo.
L. Szigeti, poslanec: (2008-04-01):
Hovoríte o tom, ako sú nadšení niektorí kolegovia, keď sa ocitli na zasadnutiach predmetovej komisie a chválili sa tým, že im nič nebolo nanútené, že proste všetko tam prebehlo demokraticky a tak ďalej. Prosím vás pekne, treba si prečítať z 28. marca jednu informáciu, ktorá hovorí o tom, akým spôsobom na Štátnom pedagogickom ústave prebehlo rokovanie o inovácii, obsahu učiva z matematiky, „keď,“ citujem, „na prekvapenie väčšiny prítomných vrátane autorov osnov nám bol na mieste rozdaný nový rámcový učebný plán,“ konštatuje dotyčný. A zároveň zdôrazňuje, že tento nový návrh oproti predošlému zásadným spôsobom mení rozsah vyučovania. Zníži obsah matematiky na prvom stupni o 37 %, na druhom stupni o 29 %, na gymnáziách o 40 %. A tento návrh so skutočnými odborníkmi ani nebol v podstate prerokovaný. Tak toľko o práci predmetových komisií. Ďakujem.
P. Hrušovský, predseda NR SR: (2004-10-20):
(Hlasovanie.) 141 prítomných, 61 za, 58 proti, 22 sa zdržalo. Návrh sme neschválili.
Kuffa, Filip, poslanec NR SR (2021-11-03):
Pán kolega Takáč, v úvode rozpravy si hneď povedal vládnym poslancom taký odkaz, že keby ste išli do tejto reformy iným spôsobom, dosiahli by ste jakože väčšiu zhodu aj spokojnosť. Presne tak, minimálne mali ďalšie dva iné spôsoby. Keby sa držali svojho programového vyhlásenia vlády, kde majú napísané, tak spravíme revíziu. Určite by boli tí ľudia spokojnejší, ako je tomu dnes. Spomenul si tam viacej tých dobrých bodov v tej rozprave. Čo ma zaujalo, nikto z nás nevidel dopadovú štúdiu tejto novely. To potvrdzujem, naozaj nikto. My sme boli v auguste, hneď prvé dni bola v Banskej Bystrici, bolo sedenie k národným parkom. Neštátni vlastníci sa tam pýtali, nech sa páči, ukážte nám doklady, ukážte nám podklady. Zostali zavzdušnení, hej? Kolega Šíbl vtedy povedal, nebránim sa v tomto okamihu ďalšej diskusii. Dodnes, dodnes tie dopady a štúdie nie sú. Nikto ich nevidel. Dokonca tu iniciatíva My sme les spustila petíciu Osloboďme národné parky. Všetkým nám poslali maily, aj ty si ich dostal, v závere toho mailu bolo, ak sa vás táto problematika zaujala, proste pošleme vám podklady. Ja som im napísal, prosím vás, pošlite mi všetky podklady, ktoré k tomu máte, chcem si ich naštudovať. Posl... myslíš si, že mi niečo poslali? Nič, ani čiarku. A mali tú drzosť, podvodne si z výboru získali moje telefónne číslo, ešte sa mi vyhrážal, keď som túto petíciu spochybnil a nazval ju podvodným spôsobom na občanoch, tak on mi drzo zavolá a vyhráža sa mi, že podá na mňa trestné oznámenie, že čo si to dovoľujem. No ja som naňho pozeral, že či oni sú normálni. Hej? Tak takéto podvodné petície tu máme bez dopadov. Keď ich popýtaš, nič ti nedajú a drzo ťa potom v médiách ešte očiernia. Toto sú praktiky týchto mimovládok. Veľmi trefne si povedal, že ministerstvo sa stalo hovorcom mimovládiek. No presne tak, ide im o peniaze, nie o ochranu prírody. Aj no, nestihnem už nič... V rozprave potom viac.
Šipoš, Michal, poslanec NR SR (2024-01-25):
Ďakujem pekne. Ja by som len chcel doplniť, asi vám na ministerstve, keď to písali, tak nevedia tú informáciu, ale som prekvapený, lebo 19. 9. 2022 bolo stretnutie ministrov dopravy Slovenska a Poľska, na ktorej bol aj prítomný minister poľský dopravy Andrzej Adamczyk. Bolo to 19. 9. 2022 a tam sme sa o tejto štúdii rozprávali a viem, že tá, ten záujem z poľskej strany bol, takže neviem, na základe čoho vychádzajú úradníci alebo pán minister, ktorý vám písal tento, túto odpoveď, že oni neevidujú, že z poľskej strany nie je žiaden, žiadna prosban, ale, alebo iniciatíva, tak to na upresnenie. A čo sa týka tých ostatných vecí, tak potom budem sa pýtať ďalej. Keď môžem, ja si to prídem vziať písomne. Ďakujem.
Figeľ, Ján, podpredseda NR SR (2014-09-10):
Ďakujem pekne. Teraz dávam slovo spravodajcovi, ktorého určil navrhnutý gestorský výbor, ústavnoprávny výbor, pánovi predsedovi výboru poslancovi Róbertovi Madejovi. Nech sa páči.
Kotleba, Marian, poslanec NR SR (2016-06-07):
Ďakujem pekne. Ja len veľmi krátko, pán poslanec. Neviem, či máte taký pocit, že vďaka červenej kravate a saku ste lepší človek. Ak áno, tak ja vám to želám a prajem. A druhá vec, že neviem o tom, že by niekde bolo napísané, ako má človek chodiť oblečený do cirkusu. Ďakujem. (Potlesk.)
B. Bugár, podpredseda NR SR: (2002-05-21):
M. Podhradská, poslankyňa: Ďakujem za slovo, pán podpredseda. Mnohé veci, ktoré tu povedal pán poslanec Cuper, tak sa naozaj veľmi vrelo pod ne podpisujem. Myslím si, že tak ako označil vo svojom úvodnom slove pán minister tento návrh zákona, že ide o pokus o vytvorenie neštátneho fondu, že to naozaj nie je pravda preto, lebo sa tu vlastne len peniaze budú preskupovať z rôznych položiek pod takým zvláštnym rúškom. Keď sa hovorí v návrhu, že by Slovenská televízia mala časť peňazí, ktoré získa z koncesionárskych poplatkov, poskytovať do fondu, tak sa chcem spýtať, ako sa budú značkovať tie peniaze, ktoré budú z koncesionárskych poplatkov, keď vieme, aká je súčasná situácia Slovenskej televízie, ako je Slovenská televízia neuveriteľne zadĺžená a ako zápasí s telekomunikáciami o to, aby vôbec mohla vysielať, tak si neviem predstaviť, že by v tejto mizérii ešte mala niečo dávať do tohto fondu. Ďalšia vec, napríklad si neviem predstaviť, ako zareagujú majitelia kín, ktorí už teraz odvádzajú, tí, ktorí prevádzkujú kiná v jednotlivých mestách a obciach, odvádzajú 2 %, pokiaľ si dobre pamätám, obciam a mestám, a ak by mali ešte do fondu odvádzať ďalšie percentá, tak myslím si, že nadšení nebudú, lebo už teraz zápasia s mizériou. Takýto návrh by mohli akceptovať možno len také megakiná, ako sú v Auparku, kde sa cena jedného lístka pohybuje až na úrovni 480 korún. Tí by to možno zvládli, ale nie kiná v malých obciach a mestách.
Grendel, Gábor, podpredseda NR SR (2022-11-10):
Pani poslankyňa Kolíková s faktickou poznámkou.
Blanár, Juraj, podpredseda NR SR (2023-05-24):
Jedna faktická poznámka na vaše vystúpenie. Pán poslanec Viskupič.
P. Hrušovský, podpredseda NR SR: (2002-01-31):
S. Husár, poslanec: Dovolím si dve poznámky k vystúpeniu pána Kanisa predovšetkým v tých častiach, v ktorých s ním absolútne súhlasím. Prvá. Je absolútne legálne zákonným spôsobom zmeniť rozhodovanie o privatizácii SPP a vydávať druhú otázku za protiústavnú je prinajmenšom hlbokým omylom. Vážení kolegovia, podstatou rozhodnutia Ústavného súdu bola skutočnosť, že o privatizácii podľa názoru Ústavného súdu rozhodoval neštátny subjekt Fond národného majetku. Ak niekto tvrdí, že týmto krokom odnímame kompetencie slovenskej vláde, je to prinajmenšom naivné, ak nie smiešne. Kto rozhoduje o zásadných otázkach hospodárskej politiky na Slovensku. Tento parlament zákonmi, ktoré prijíma. Vláda ich môže posúvať akokoľvek usilovne, tento parlament rozhodne o tom, či ich prijme alebo neprijme a nimi vytvára rámec hospodárskeho prostredia a pravidlá hospodárskej politiky na Slovensku. A keď parlament robí takéto zásadné opatrenia v oblasti hospodárskej politiky štátu, domnievam sa, že rozhodovať o privatizácii Slovenského plynárenského priemyslu je absolútne zákonné a je absurdné tvrdiť niečo iné. Aj ja osobne, pán Kanis, by som bol veľmi rád keby to riešenie bolo také, ako ste ho v závere naznačili. Ale je to reálne? Pán Dzurinda jednoznačne osvedčil, že je ochotný sa ovešať granátmi a skočiť pod tank za 49 % a z tejto pozície neustúpi. Tu rokovania a vyjednávania pravdepodobne nemajú zmysel, a preto treba konať.
Žiga, Peter, podpredseda NR SR (2024-04-30):
Pán poslanec Malatinec.
Pavlovičová, Svetlana, poslankyňa NR SR (2013-10-16):
Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre verejnú správu a regionálny rozvoj, ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Ježík, Jozef, poslanec NR SR (2019-06-20):
Ďakujem za slovo. Vážená pani predsedajúca, vážené pani poslankyne, páni poslanci, ako spravodajca určený ústavnoprávnym výborom si vás dovoľujem informovať o prerokovaní návrhu na voľbu kandidátov na sudcov Ústavného súdu Slovenskej republiky. Vzhľadom na skutočnosť, že Národnou radou nebol doposiaľ zvolený dostatočný počet kandidátov, vyhlásil predseda Národnej rady svojím rozhodnutím č. 1594 z 23. mája 2019 novú voľbu III, v ktorej je potrebné Národnou radou zvoliť ešte šesť kandidátov na sudcov Ústavného súdu. Dovoľte, aby som vás tu informoval aj o tom, že dneska cez obedňajšiu prestávku prebehla 104. schôdza ústavnoprávneho výboru a bolo tam prijaté uznesenie č. 666, ktoré prečítam. „Ústavnoprávny výbor Národnej rady Slovenskej republiky odporúča k otázke predsedu Národnej rady Slovenskej republiky č. 1 Národnej rade Slovenskej republiky voliť v novej voľbe III šesť kandidátov na sudcov Ústavného súdu Slovenskej republiky.“ V zmysle rozhodnutia predsedu Národnej rady bolo v termíne do 30. mája 2019 podľa § 116 ods. 1 zákona o rokovacom poriadku Národnej rady a § 15 ods. 2 a 3 zákona o Ústavnom súde ústavnoprávnemu výboru doručených celkovo 23 návrhov, ktoré nominovali 16 uchádzačov. Národná rada podľa čl. 134 ods. 2 Ústavy Slovenskej republiky navrhuje prezidentovi Slovenskej republiky dvojnásobný počet kandidátov na sudcu Ústavného súdu, ktorých má vymenovať. Na sudcu Ústavného súdu Slovenskej republiky možno vymenovať občana Slovenskej republiky, ktorý spĺňa ústavou predpísané náležitosti. V súlade s volebným poriadkom o voľbe a odvolávaní funkcionárov ústavnoprávny výbor pozval navrhnutých uchádzačov na svoju 101. schôdzu, ktorá sa uskutočnila dňa 17. júna 2019, aby prezentovali predstavu o svojom pôsobení na Ústavnom súde. V prvej časti stručne informovali o motivácii a svojej predstave možného pôsobenia na Ústavnom súde, následne odpovedali na otázky poslancov Národnej rady a zástupcov prezidentky Slovenskej republiky. Ústavnoprávny výbor uznesením č. 656 konštatoval, že navrhovaní Katarína Čechová, Rudolf Čirč, Ladislav Duditš, Libor Duľa, Michal Ďuriš, Boris Gerbery, Martina Jánošíková, Štefan Kseňák, Peter Kubík, Michal Matulník, Peter Melicher, Edita Pfundtner, Zuzana Pitoňáková, Radoslav Procházka, Peter Straka, Robert Šorl spĺňajú podmienky ustanovené v čl. 134 ods. 3 Ústavy Slovenskej republiky. Ako spravodajca poverený ústavnoprávnym výborom navrhujem, aby sa voľba uskutočnila dnes, t. j. 20. júna o 17.00 hod. a v prípade, ak nebude zvolený dostatočný počet kandidátov v zmysle čl. 11 volebného poriadku o voľbe a odvolávaní funkcionárov navrhujem, aby sa opakovaná voľba uskutočnila v utorok 25. júna o 17.00 hodine. Pani predsedajúca, môžete otvoriť rozpravu.
P. Paška, predseda NR SR: (2009-04-28):
(Hlasovanie.) 129 prítomných, 75 za, 11 proti, 42 sa zdržalo, 1 nehlasoval. Konštatujem, že sme schválili vládny návrh novely Trestného zákona . Ďakujem pekne, pán predseda výboru. Pani poslankyňa Laššáková teraz v druhom čítaní uvedie hlasovanie o vládnom návrhu zákona, ktorým sa mení a dopĺňa zákon č. 548/2003 Z. z. o Justičnej akadémii. Je to tlač 863.
Blanár, Juraj, podpredseda NR SR (2021-11-12):
Pán poslanec Nemec s poslednou faktickou poznámkou.
Tomčo, Štefan, poslanec NR SR (2010-12-15):
... § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Blanár, Juraj, podpredseda NR SR (2022-03-17):
Posledný v rozprave vystúpi pán poslanec Miroslav Suja. Nech sa páči, máte slovo.
B. Bugár, podpredseda NR SR: (2004-06-29):
(Hlasovanie.) Prítomných 129 poslancov, za 51, proti 13, hlasovania sa zdržalo 65 poslancov. Konštatujem, že návrh pána poslanca Horvátha nebol schválený. Nech sa páči... (Hlasy z pléna.) Pán poslanec Blajsko dáva asi námietku. Nech sa páči, pán poslanec, máte slovo. A. Blajsko, poslanec: Áno, vznášam námietku.
Glváč, Martin, podpredseda NR SR (2018-06-21):
S reakciou pani poslankyňa Grausová.
Žiga, Peter, podpredseda NR SR (2024-09-26):
Ďakujem. Pán poslanec Richter.
Šudík, Tomáš, poslanec NR SR (2023-03-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie. Ďalej aby za gestorský výboru určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Jurinová, Erika, podpredsedníčka NR SR (2012-06-22):
Budeme pokračovať. Prosím, páni poslanci, ukľudnite sa. Aha! (Potlesk.) Dámy a páni, dovoľte mi, aby som na pôde Národnej rady Slovenskej republiky privítala predsedu Parlamentu Fínskej republiky pána Eeroa Heinäluoma (Potlesk.) Ďakujeme pekne. Kolegovia, kolegyne, kolegovia, budeme pokračovať v prerokovávaní návrhu na odvolanie generálnej riaditeľky Rozhlasu a televízie Slovenska Miloslavy Zemkovej z funkcie. Prosím o kľud v rokovacej sále a prosím technikov, aby nám na tabuľu dali ešte prihlásených rečníkov do rozpravy. Prosím, aby zaujali svoje miesta spravodajca aj predkladateľ. Trojminútovú prestávku vyhlasujem, trojminútovú prestávku. Prosím, kto sa chce, kto sa chce zúčastniť sa na rokovaní, nech sa, nech si sadne, kto nie, nech opustí miestnosť a nevyrušuje ostatných. A prosím pána spravodajcu, aby sa usadil na svoje miesto. (Trojminútová prestávka.) (Po prestávke.) Vážené kolegyne, kolegovia, prosím, aby ste sa už usadili, budeme pokračovať v návrhu na odvolanie generálnej riaditeľky. Prosím pána predkladateľa, aby sa usadil na svojom mieste. Zároveň prosím pána Mamojku, aby sa ujal slova. (Pokračovanie rokovania o návrhu na odvolanie generálnej riaditeľky Rozhlasu a televízie Slovenska Miloslavy Zemkovej z funkcie , tlač 112.)
Grendel, Gábor, podpredseda NR SR (2020-04-01):
Do tretice požiadal o slovo pán predseda Národnej rady Slovenskej republiky Boris Kollár. Nech sa páči, pán predseda.
Kuciaňová, Magdaléna, poslankyňa NR SR (2019-12-04):
Ďakujem veľmi pekne. Vážený pán predsedajúci, vážený pán minister, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 1931 z 28. novembra 2019 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 1824), na prerokovanie ihneď Výboru Národnej rady pre sociálne veci s tým, že o výsledku prerokovania uvedeného návrhu vlády budú informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 62. schôdzi a uznesením č. 224 z 3. decembra 2019 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 53. schôdzi Národnej rady Slovenskej republiky. Pán predsedajúci, skončila som. Otvorte, prosím, rozpravu.
Shahzad, Silvia, poslankyňa NR SR (2017-03-23):
Ďakujem, pán minister. Neviem, na základe čoho tak presvedčivo tvrdíte, že tento problém, už sa nedá o tom hovoriť, že či je to často, veľmi často alebo ako veľa, pretože ja keď som si pýtala štatistiky z ministerstva vnútra, tak mi na všetky odpovedalo, neevidujeme, neevidujeme priestupky, koľko ich bolo spáchaných, alebo teda koľko ľudí parkovalo, nie že mi neodpovedalo, ani že na vozičkárskych miestach, ale ani na miestach, ktoré, teda koľko priestupkov bolo spáchaných ako zákaz zastavenia, státia na vyhradenom parkovacom mieste. Rovnako som nedostala odpoveď, ani či sa eviduje falšovanie týchto parkovacích preukazov. Takže vy tvrdíte, že už to je menej často, ale na základe čoho? Preto sa opäť pýtam, že či sa tieto štatistiky budú zverejňovať v nejakej dobe a či sa s týmto mieni niečo robiť, lebo si myslím, že toto zdravotne postihnutí ako problém naozaj vnímajú, či sa vám to páči, alebo nie. A preto by sme uvítali aj tie akcie, ktoré by možno robili trošku väčšiu osvetu o tom, či na týchto parkovacích miestach parkovať, prečo a kto. Budem veľmi rada, ak mi odpoviete na toto. Ďakujem.
Danko, Andrej, predseda NR SR (2017-04-07):
Pán poslanec Jarjabek.
Kollár, Boris, predseda NR SR (2023-06-20):
Prosím, prezentujme sa a hlasujeme. Ešte tri hlasovania. (Hlasovanie.) Prítomných 134 poslancov, za 92, proti 3, zdržalo sa 38, 1 nehlasoval. Konštatujem, že sme schválili vládny návrh zákona o všeobecnej bezpečnosti výrobkov. Ďalej budeme hlasovať o bode 94 schváleného programu, ktorým je druhé čítanie o vládnom návrhu zákona o ochrane spotrebiteľa, je to tlač 1584. Opäť prosím pani poslankyňu Magdalénu Sulanovú, aby hlasovanie uvádzala. (Hlasovanie o vládnom návrhu zákona o ochrane spotrebiteľa a o zmene a doplnení niektorých zákonov , tlač 1584.)
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 148 poslancov hlasovalo 80 za, 1 proti, 67 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476). Pani poslankyňa Aštaryová, máte slovo.
Figeľ, Ján, podpredseda NR SR (2013-05-30):
Nech sa páči, Jozef Mikloško.
Hrnčiar, Andrej, podpredseda NR SR (2016-06-07):
Končím možnosť, (potlesk) končím možnosť nahlásiť sa s faktickými poznámkami. S faktickými, na vystúpenie pána poslanca je trinásť faktických poznámok. Ako prvý pán poslanec Bagačka.
Bugár, Béla, podpredseda NR SR (2016-09-20):
Pani poslankyňa Bašistová.
Nachtmannová, Oľga, poslankyňa NR SR (2013-09-18):
Ďakujem za slovo. Vážený pán poslanec Mikloš, ak je niekto komediant a klamár, tak ste to vy. Tieto slová by som normálne nepoužila, ale keďže vy ste ich použili niekoľkokrát, pri vás ozaj nemám žiadne zábrany. Ja budem hovoriť konkrétne. Dotkli ste sa vo svojom vystúpení aj privatizácie SPP, ako ste to vraj perfektne zvládli. Tak ja vám pripomeniem fakty. Svojho času som v parlamente vystupovala k téme výberu a odmene poradcovi SPP. Vyhrala Credit Suisse First Boston, ako vám včera bolo prezentované pánom premiérom. Druhá v poradí bola Rothschild & Sons, ktorá sľubovala privatizáciu za 18 mil. USD. Bolo päť kritérií. Vo všetkých Rothschild & Sons bola lepšia. Jedine v kritérii cena bola horšia, pretože Credit Suisse First Boston ponúkala privatizáciu, teda poradenstvo pri privatizácii, za 14 celé niečo milióna USD. Mimochodom, už v mandátnej zmluve bola táto suma viac ako o milión dolárov navýšená. A bolo včera prezentované za koľko, koľko nakoniec tento pán poradca zobral. Zobral 31 a pol milióna USD. Pripomínam, že v tom čase bol dolár ku korune asi 43 korún. Takže pán poradca, ktorý mimochodom v tom čase bol obviňovaný z korupčných škandálov vo viacerých krajinách sveta, spomeniem Indiu, Kanadu, Rusko, myslím, že aj Japonsko tam bolo. Takže prepáčte, ale ja by som sa skôr spýtala vás, ako fungovali vaše kšefty? A ešte spomínali ste aj fungovanie finančnej správy. No ja vo vašom prípade by som to absolútne nespomínala. Už som vám raz tlmočila odkaz kolegov z Ekonomickej univerzity k tejto téme. Ďakujem. (Potlesk v sále.)
P. Paška, predseda NR SR: (2006-12-06):
(Hlasovanie.) 140 prítomných, 121 za, 18 sa zdržalo, 1 nehlasoval. Schválili sme uvedené body zo spoločnej správy. Nech sa páči
Kremský, Peter, poslanec NR SR (2020-04-20):
Ďakujem. Zvolávam stretnutie výboru pre hospodárske záležitosti zajtra o 9.00 v miestnosti č. 32. Ďakujem.
Laššáková, Jana, podpredsedníčka NR SR (2015-09-16):
Nech sa páči, pani poslankyňa Vaľová.
Mizík, Stanislav, poslanec NR SR (2018-03-23):
Ďakujem za slovo. Pán Rajtár, spomínali ste pána Gašpara. No máte pravdu. A rozšíril by som tému pána Gašpara o jeden takýto poznatok. Gašpar je Gašpar, polícia a prokuratúra, súdy nekonali. Keď jeden z aktérov pochodov Za slušné Slovensko Arpád Soltész urazil bielych Slovákov, keď hovoril o bielej spodine, v médiách preblyslo, že Slováci, jeho slová preblysli, že Slováci sú čvarga, že sme horší ako Sýrčania a Eritrejci dokopy. Tak choďte na pochod aj s pani Cigánikovou, možno tam stretnete toho, čo aj vás nazval čvarga a biela spodina, lebo aj vy ste Slovák. A ešte jedno k novému pánovi ministrovi, keďže je to nová vláda. Bardejovská poslankyňa za stranu SMER a zároveň sudkyňa z ľudu vyjadrila sa, že Rómovia sa správajú ako potkany. No garantujem vám, že keby som to povedal ja Stano Mizík, druhý deň sedím v CPZ-ke. Ďakujem za slovo.
P. Hrušovský, predseda NR SR: (2004-09-23):
V. Horák, poslanec: Áno, už sa stalo.
Kuffa, Štefan, poslanec NR SR (2014-03-28):
Ďakujem za slovo. Tak budem reagovať na tie poznámky, aj keď ja som niektoré veci nerozprával, kolega Kaník reagoval na ďalšieho kolegu, ale dobre, v poriadku. Tak zareagujem aj ja k tým sterilizáciám. Paradoxom bolo to, že v tej dôvodovej správe, keď si pamätám pri tých sterilizáciách, práve tí samotní predkladatelia tam uvádzali, že keď dôjde k rozviazaniu tých vaječníkov, tak neni to trvalý následok, ale že znova môže tá žena pokračovať vlastne vo svojej plodnosti. Toto bolo napísané v tej dôvodovej správe, pokiaľ si to pamätám. A toto mi veľmi vadí, keď v Národnej rade a my zavádzame ako tuná ľudí práve takýmito tvrdeniami a protitvrdeniami. Tí ľudia majú veľký problém sa zorientovať. A k tomu informovanému súhlasu, ja som narážal hlavne teda k tomu a som poukazoval na tie jednoduché skupiny ľudí, jednoduchých ľudí, koľkokrát intelektuáli, a majú problém pochopiť text s porozumením. A darmo my tu budeme predkladať ten text aj v jazyku národnostných menšín, aj tak to nebude účinné, lebo tí ľudia jednoducho ten obsah nebudú, nebudú tomuto obsahu rozumieť. A keď na krajiny toho tretieho sveta, pripomeniem to znova, ja som to hovoril, ale pripomeniem to ešte raz. Ja som tu spomínal boj, účinný boj práve v krajine tretieho sveta, ku ktorému v podstate krajina Uganda patrí, tak v boji proti AIDS v 80. rokoch nastolili jednoduché nízkoprahové programy, ktoré učili a vychovávali ľudí k predmanželskej zdržanlivosti a vlastne ich vzdelávali v tom, aby nežili promiskuitným spôsobom života. Dosiahli sa výsledky. Za 20 rokov poklesla táto chorobnosť v tejto krajine, kde bola, no vo veľkej miere rozšírená, z vyše 15 % klesol na menej ako 6 %. A dostavil sa tento výsledok. Ja viem... (Prerušenie vystúpenia časomerom.)
P. Paška, predseda NR SR: (2006-12-05):
O slovo požiadal pán podpredseda Národnej rady pán Číž.
Grendel, Gábor, podpredseda NR SR (2023-06-22):
Vážené panie poslankyne, vážení páni poslanci, pokračujeme v rokovaní prerušenej schôdze. Prosím povereného overovateľa, aby oznámil výsledok hlasovania o návrhu na voľbu člena Rady Rozhlasu a televízie Slovenska za oblasť ekonómie.
Pellegrini, Peter, predseda NR SR (2023-12-07):
Prosím, prezentujme sa a hlasujme o návrhu pána spravodajcu prerokovať tento vládny návrh zákona v druhom čítaní. (Hlasovanie.) Prítomných 127 poslancov, za 126, proti bol 1. Konštatujem, že sme rozhodli o tom, že tento návrh prerokujeme v druhom čítaní . Pán spravodajca, nech sa páči.
Žiak, Miroslav, poslanec NR SR (2021-02-25):
Ďakujem veľmi pekne za slovo. Pán poslanec Mazurek, z vášho vystúpenia bolo cítiť evidentný strach a ja to úplne chápem. Útočíte tu na koaličných poslancov zo strany OĽANO, skáčete im do reči, resp. oni vám skáču do reči, ale vy ich urážate následne celkom vaším spôsobom. Ale chápem, odišli ste zo strany, z vlastnej strany, podrazili ste svojich kolegov a teraz ste na hranici zvoliteľnosti a ten váš strach je úplne oprávnený. Ale späť k tomu, čo ste rozprávali. Ja sa chcem spýtať, že či na Slovensku máme nejakú epidémiu osteoporózy, keď tu ľuďom kážete zvyšovať dávky vitamínu D. Alebo tu máme epidémiu skorbutu, keď zvyšovať dávky vitamínu C alebo poprípade tu máme svrab? Treba ten Ivermektín dávať do perí alebo do srsti? Lebo ivermektín je liek na svrab a neviem, či veľmi dobre viete, že Ivermektín je veľmi hepatotoxický. To znamená, že zaťažuje, extrémne zaťažuje pečeň a takéto experimentálne liečby na pečienky s konskými dávkami Ivermektínu, neviem, kam by sme došli. Keby ste vy minister zdravotníctva, tak robíte iné pokusy na ľuďoch, keď sledujem, čo ste schopný tu rozprávať v našom parlamente.
Paška, Pavol, predseda NR SR (2013-10-29):
Pán poslanec, vyžadovalo by to zmenu programu, zaradenie nového bodu programu a prednesenie návrhu uznesenia a po rozprave hlasovanie, čiže tri kluby, takže nemôžem dať o tomto vašom návrhu hlasovať. Pán poslanec Sólymos.
Laššáková, Jana, podpredsedníčka NR SR (2015-07-03):
Pán generálny prokurátor, poprosím vás, zaujmite miesto určené pre navrhovateľov. A prosím spoločnú spravodajkyňu z ústavnoprávneho výboru poslankyňu Annu Vittekovú, aby informovala Národnú radu o výsledku prerokovania správy vo výboroch. Nech sa páči, pani spravodajkyňa.
Pellegrini, Peter, predseda NR SR (2015-12-09):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 138 poslancov, za hlasovalo 78, proti bolo 52 poslancov, zdržalo sa 6 poslancov, nehlasovali 2. Konštatujem, že sme schválili vládny návrh novely Trestného zákona . Poprosím teraz pána poslanca Náhlika, aby uviedol hlasovanie v druhom čítaní o zákone z 11. novembra 2015, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov, vrátenom prezidentom Slovenskej republiky na opätovné prerokovanie Národnou radou (tlač 1862). Nech sa páči, pán poslanec, máte slovo. (Hlasovanie o zákone z 11. novembra 2015, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1862.)
D. Jarjabek, poslanec: (2010-05-25):
Vážený pán poslanec slovenskej Národnej rady, prestaňte vydierať našich slovenských občanov maďarskej národnosti pre vaše mocenské politické záujmy! A prestaňte si ukájať vaše komplexy menejcennosti na úkor slovenských občanov maďarskej národnosti! Zhadzujete, provokujete a zľahčujete túto tému úplne nedôstojným spôsobom. A celkom na záver vám chcem položiť jednu otázku: Vy sa ako cítite, pán poslanec slovenskej Národnej rady? Cítite sa ako občan porazenej alebo víťaznej krajiny po druhej svetovej vojne? Ďakujem za pozornosť.
M. Číž, podpredseda NR SR: (2007-10-26):
Takže, vážené kolegyne, kolegovia, pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov a o zmene a doplnení niektorých zákonov (tlač 354). Pán minister Ľubomír Jahnátek, máte slovo. A poprosím tiež pána spoločného spravodajcu z výboru pre hospodársku politiku, pána poslanca Janiša. Pána poslanca Janiša by som poprosil, keby zaujal miesto pre spravodajcu. Ďakujem pekne. Pán minister, máte slovo.
Hlina, Alojz, poslanec NR SR (2015-12-08):
Minútu.
Grendel, Gábor, podpredseda NR SR (2022-09-30):
S reakciou na faktické poznámky ešte pán poslanec Juraj Šeliga.